钦定古今图书集成/明伦汇编/官常典/第795卷 > 杨伯元
## 钦定古今图书集成/明伦汇编/官常典/第795卷 > 杨伯元

按《金史》本传：“伯元字长卿，开封尉氏人。登大定三年
进士第，调郾城主簿，升榆次令。召为大理评事，累除
定海军节度副使。用廉超授同知河东北路转运事，
入为尚书刑部员外郎，以忧免。起为辽州刺史。明昌
元年，移涿州。久之，擢工部侍郎，四迁安武军节度使。
泰和三年致仕，卒。伯元以才干多被委任，凡两为推”
排定课使。累为审录官，人称其平。每有疑狱，必专遣
决，明辩多中理。赐谥曰“达。”